Ο **Λιούμπος Κάμεναρ** (γεννημένος στις 17 Ιουνίου 1987) είναι ένας Σλοβάκος διεθνής ποδοσφαιριστής, ο οποίος αγωνίζεται στη θέση του τερματοφύλακα για λογαριασμό της Σέλτικ Γλασκώβης.

Συλλογική καριέρα
-----------------

Ο Κάμεναρ πραγματοποίησε τα πρώτα του βήματα στον χώρο του ποδοσφαίρου με την ομάδα της γενέτειράς του Σπαρτάκ Τρνάβα. Πέρασε από όλες τις ηλικιακές κατηγορίες του συλλόγου, μέχρι που έφτασε στην πρώτη ομάδα του συλλόγου, όπου πραγματοποίησε συνολικά πέντε εμαφνίσεις. 

Τον Φεβρουάριο του 2005, υπέγραψε συμβόλαιο συνεργασίας με την Αρτμέντια Πετρζάλκα και από την πρώτη του κιόλας σεζόν εκεί, κατέκτησε το πρώτάθλημα αν και δεν ήταν βασικός τερματοφύλακας της ομάδας, αγωνιζόμενος μόλις σε έναν αγώνα. Προκρίθηκε με την ομάδα της Αρτμέντια στη φάση των ομίλων του Τσάμπιονς Λιγκ της σεζόν 2005-06, αλλά δεν είχε την ευκαιρία να αγωνιστεί εκεί. Καθιερώθηκε ως βασικός τερματοφύλακας της Αρτμέντια στο δεύτερο μισό της σεζόν 2005–06, όταν ο Γιουράι Κόμπεϊ αναγκάστηκε να μπει στο χειρουργείο λόγω όγκου στον εγκέφαλο.
Κατέκτησε και πάλι το εγχώριο πρωτάθλημα τη σεζόν 2007–08.

Στις 2 Ιουλίου 2009, ο 22χρονος τότε κάμεναρ εγκατέλειψε την Αρτμέντια Πετρζάλκα προκειμένου να υπογράψει πενταετές συμβόλαιο συνεργασίας με τη γαλλική ΦΚ Ναντ. Αγωνίστηκε σε 35 αγώνες στη διάρκεια της πρώτης του σεζόν, τερματίζοντας στην 15η θέση του πρωταθλήματος με τη Ναντ. Την επόμενη σεζόν έχασε τη θέση βασικού στην ομάδα και υποχρεώθηκε να αποχωρήσει για έξι μήνες ως δανεικός για τη Σίβασπορ. Εκεί πραγματοποίησε μόλις μία εμφάνιση, απέναντι στη Μανίσασπορ. Τον Ιούνιο του 2011, υπέγραψε ως δανεικός με τη Σπάρτα Πράγας. Αγωνίστηκε σε 11 αγώνες με τις ρεζέρβες της Σπάρτα. Στις 21 Ιανουαρίου 2012, υπέγραψε συμβόλαιο εξάμηνου δανεισμού του με οψιόν αγοράς με την ομάδα της γενέτειράς του, Σπαρτάκ Τρνάβα. Ο Κάμεναρ μεταγράφηκε ως δανεικός για έναν χρόνο στη Σέλτικ Γλασκώβης στις 31 Αυγούστου 2012 με οψιόν οριστικής του μεταγραφής, εφόσον αυτός ικανοποιήσει με τις εμφανίσεις του.

Διεθνής Καριέρα
---------------

Ο Λιούμπος αγωνίστηκε στον πρώτο του διεθνή αγώνα με τη Σλοβακία σε μια νίκη με 3-1 για τα προκριματικά του Παγκοσμίου Κυπέλλου 2010 επί του Αγίου Μαρίνου στις 11 Οκτωβρίου 2008.

Τίτλοι
------

### Αρτμέντια

* Corgoň Liga (2): 2004–05, 2007–08
* Κύπελλο Σλοβακίας (1): 2007–08
* Σούπερ Καπ Σλοβακίας (1): 2005

Παραπομπές
----------

1. ↑  «Titul pre Artmediu, do "Európy" aj Žilina, Trnava a Nitra» (στα Slovak). *SME*. 31 Μαΐου 2008. CS1 maint: Μη αναγνωρίσιμη γλώσσα (link)
2. ↑  «Slovenský pohár pre Artmediu» (στα Slovak). *SME*. 1 Μαΐου 2008. CS1 maint: Μη αναγνωρίσιμη γλώσσα (link)
3. ↑  «Kamenár podpísal päťročnú zmluvu s FC Nantes» (στα Slovak). *profutbal*. 2 Ιουλίου 2009. Αρχειοθετήθηκε από το πρωτότυπο στις 19 Ιουλίου 2011. Ανακτήθηκε στις 2 Ιουλίου 2009. CS1 maint: Μη αναγνωρίσιμη γλώσσα (link)
4. ↑  «Další posila: Luboš Kamenár» (στα Czech). *AC Sparta official website*. 27 Ιουνίου 2011. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 27 Ιουνίου 2011. CS1 maint: Μη αναγνωρίσιμη γλώσσα (link)
5. ↑  «Kamenár do Trnavy na polročné hosťovanie s opciou» (στα Slovak). *profutbal*. 21 Ιανουαρίου 2012. Αρχειοθετήθηκε από το πρωτότυπο στις 8 Αυγούστου 2014. Ανακτήθηκε στις 21 Φεβρουαρίου 2012. CS1 maint: Μη αναγνωρίσιμη γλώσσα (link)
6. ↑  «Slováci povinne zdolali San Maríno» (στα Slovak). *SME*. 11 Νοεμβρίου 2008. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ του παίκτη (Σλοβακικά)
* Προφίλ στο transfermarkt.co.uk